



Un bărbat din Florești, cu handicap, a afișat la balcon un banner pe care scria ”M..e miliția! Hai la treabă!”. Poliția locală i-a bătut la ușă și l-a ridicat și dus la secție.

”Atunci când superi miliția lucrurile pot lua întorsături la care nu te-ai fi așteptat niciodată. Cum ar fi să fii săltat cu japca, tras afară din casă, în fața copiilor, amenințat cu spray și încătușat pentru că ai jignit ”miliția” locală. Iar comportamentul de gunoaie nu a fost suficient. Milițianul care m-a pus în cătușe, deși nu am opus nici un fel de rezistență, a insistat pe drumul către mașină, pe scări, să mă izbească de câteva ori de perete. Pentru că, nu-i așa, miliția ajută oamenii. Să ajungă niște legume, probabil...

Ăștia sunt... Ăștia, cei care ar trebui să aibă grijă de siguranța celor care azi stau acasă din ordinul președintelui și fac foamea, fără venituri sau cu ceva ce statul numește somaj tehnic, încă ne plătit.

Iar țintele lor sunt cele mai vulnerabile categorii: cei ca mine, cu handicap, și minorități needucate! Pentru că, nu-i așa, e mai ușor cu cei ce nu se pot apăra!”, acuză cel care a afișat bannerul.

Poliția i-a bătut la ușă bărbatului și a trecut la treabă acesta fiind dus și amendat la secție. Potrivit ordonanțelor militare, timp de 6 luni polița locală trece în subordinea Ministerului de Interne și devine poliție de stat.